**Kriteriji, ki jih morajo izpolnjevati kandidati za člane nadzornega sveta**

Komisija za prejemke in imenovanja, bo pri izbiri predlogov za kandidate za člane nadzornega sveta upoštevala predvsem ustrezno osebno integriteto, poslovno etičnost in izkušnje ter bo poskušala zagotoviti ustrezno raznolikost članov nadzornega sveta in sicer tako, da bo upoštevala strokovna znanja, izkušnje in veščine ter druge vidike, ki vplivajo na raznolikost nadzornega sveta (spol, starost, izobrazba,….).

Poleg zgoraj navedenih splošnih kriterijev bo komisija pri izbiri upoštevala še sledeče kriterije:

* najmanj univerzitetna izobrazba (stari program) oziroma magisterij iz stroke (2. bolonjska stopnja)
* ustrezne delovne izkušnje s področja vodenja ali upravljanja podjetij ali delovne izkušnje s področja logistike, špedicije in sorodnih dejavnosti
* celovito poslovno znanje in ustrezna strokovna znanja,
* sposobnost kandidata pri odločanju in delovanju upoštevati predvsem dolgoročni interes družbe in temu podrediti morebitne drugačne osebne ali posamične interese (tretjih oseb, zaposlenih, uprave, delničarjev javnosti ali države)
* da kandidat ne opravljajo funkcij vodenja, nadzora, zastopanja ali svetovalnih nalog za konkurenčne družbe in ni večji delničar ali družbenik (sam ali s povezanimi osebami) v konkurenčnih družbah na področju logistike in špedicije,
* da ni ekonomsko, osebno ali kako drugače, povezan z družbo ali njeno upravo,
* da nima drugih konfliktov interesov, ki se jih ne bi dalo obvladati,
* da je kandidat časovno razpoložljiv za opravljanja funkcije;
* da je kandidat sposoben učinkovitega komuniciranja in timskega dela,
* da je kandidat pripravljen na nenehno izobraževanje in profesionalni razvoj,
* da kandidat ni funkcionar politične stranke ter
* da ima kandidat listino, s katero se dokazuje specializirana strokovna usposobljenost za članstvo v nadzornem svetu, kot so npr. Certifikat Združenja Nadzornikov Slovenije ali drugo primerno listino.